Nr. C 248/16 De Europæiske Fællesskabers Tidende 17. 9. 84 
Udtalelse om forslag til Rådets direktiv om ændring af direktiv 64/432/EØF, for så vidt 
angår visse regler vedrørende mund- og klovesyge samt blæresyge hos svin 
(84/C 248/08) 
Rådet for De europæiske Fællesskaber besluttende den 26. april 1984 under henvis­
ning til EØF-traktatens artikel 43 og 198 at anmode om Det økonomiske og sociale 
Udvalgs udtalelse om det nævnt emne. 
Det forberedende arbejde henvistes til Udvalgets landbrugsafdeling, som udpegede 
Peter Storie-Pugh til ordfører. Afdelingen vedtog sin udtalelse den 14. juni 1984. 
Det økonomiske og sociale Udvalg vedtog på sin 218. plenarforsamling den 4. juli 
1984 følgende udtalelse enstemmigt: 
Udvalget godkender generelt Kommissionens for­
slag, hvortil den fremsætter følgende bemærknin­
ger: 
1. Generelle bemærkninger 
1.1. Udvalget udtrykker tilfredshed med de bestræ­
belser, Kommissionen har udfoldet for at få den 
undtagelsesordning ophævet, som Irland og Nordir­
land har været omfattet af i adskillige år. 
Udvalget erkender, at husdyropdræt er yderst vigtig 
for Nordirland og Republikken Irland. Udvalget er 
bekendt med den ængstelse, der gør sig gældende 
dér, både hvad angår eksporten til tredjelande, og 
hvad angår de katastrofale følger, som et udbrud af 
mund- og klovesyge kan få. 
Der er dog visse ting, der efter afdelingens mening 
taler for ikke at gøre sig så mange bekymringer: 
— dels vil de løfter, som tredjelandene har afgivet 
— såfremt de formaliseres og indfries — gøre det 
muligt at opretholde eksporten. Det er vigtigt, at 
bestemmelserne i de pågældende forslag først 
træder i kraft, når Irland og Det forenede Kon­
gerige for Nordirlands vedkommende er helt 
sikre på, at de handelsbestemmelser, der vedrø­
rer deres eksport til tredjelande, er klart og tyde­
ligt formuleret; 
— dels har Danmark og den øvrige del af Det for­
enede Kongerige siden 1977 anvendt lignende 
bestemmelser uden større problemer; 
— endelig ser det ud til, at der i den seneste tid ikke 
har været tilfælde af primære udbrud af mund-
og klovesyge, som kan tilskrives handel med kød 
og levende dyr, og det gælder såvel handelen 
inden for EF som importen fra tredjelande. Under de særlige omstændigheder, der gør sig gæl­
dende, og for yderligere at dulme den ængstelse, 
hvormed der ses på de foreslåede ændringer, mener 
Udvalget dog, at Kommissionen alvorligt bør over­
veje muligheden for at yde kompensation, i fald der 
sker et udbrud af mund- og klovesyge. 
1.2. Der må udformes en EF-politik for fremstil­
ling, distribution, salg og anvendelse af mund- og 
klovesygevaccine. Hovedårsagerne til de primære 
udbrud af mund- og klovesyge er for det første en 
mangelfuld inaktivering ved vaccineudvindingen og 
for det andet »virusudslip« under fremstillingspro­
cessen. 
Udvalget understreger derfor, at Rådet hurtigst mu­
ligt bør tage stilling til Kommissionens forslag til et 
rådsdirektiv om EF-foranstaltninger til kontrol med 
mund- og klovesyge — dok. KOM(82) 505 endelig 
udg. af 9. september 1982. 
1.3. Blæresyge hos svin samt mund- og klovesyge 
har siden 1973 været omfattet af et fælles regelsæt, 
sandsynligvis på grund af betydningen af differenti­
aldiagnoser (navnlig i de lande, som ikke vaccinerer 
mod mund- og klovesyge). Der gør sig imidlertid en 
række unøjagtigheder eller mangler gældende; 
f. eks. er det kliniske billede forskelligt fra medlems­
stat til medlemsstat. Dette peger i retning af, at det 
kunne være hensigtsmæssigt at udarbejde separate 
forslag for henholdsvis blæresyge hos svin og mund-
og klovesyge. 
1.4. Der bør bevilges en periode på ca. ni måneder 
til at sætte bestemmelserne i det foreliggende forslag 
i kraft. 
17. 9. 84 De Europæiske Fællesskabers Tidende Nr. C 248/17 
2. Særlige bemærkninger 
Artikel 1, stk. 3 B, litra f) (artikel 4 a) Leddet affattes således: 
»f) dyrene skal underkastes karantæne i 21 dage i 
det land, de eksporteres til«. 
Bruxelles, den 4. juli 1984. 
Fran<?ois CEYRAC 
Formand for 
Det økonomiske og sociale Udvalg 
Udtalelse om forslag til Rådets afgørelse om koordination af medlemsstaternes og Kom­
missionens aktioner i forbindelse med gennemførelsen af et langtidsprogram for anven­
delsen af telematik til fællesskabsinformationssystemer vedrørende indførsel og udførsel 
samt forvaltning af og den finansielle kontrol med markedsordningerne for landbrugs­
varer 
(84/C 248/09) 
Rådet for De europæiske Fællesskaber besluttede den 3. april 1984 under henvisning 
til EØF-traktatens artikel 198 at anmode om Det økonomiske og sociale Udvalgs udta­
lelse om det nævnte emne. 
Det forberedende arbejde henvistes til Udvalgets afdeling for industri, handel, hånd­
værk og tjenesteydelser, som udpegede Herbert Nierhaus til ordfører. Afdelingen ved­
tog sin udtalelse den 13. juni 1984. 
Det økonomiske og sociale Udvalg vedtog på sin 218. plenarforsamling den 4. og 
5. juli 1984 (mødet den 4. juli 1984) enstemmigt følgende udtalelse: 
I. Indledning 
Det foreliggende dokument fra Kommissionen inde­
holder et EF-udviklingsprogram om samarbejde 
med hensyn til data og dokumentation vedrørende 
indførsel, udførsel og forvaltning på landbrugsom­
rådet (CADDIA) tillige med et forslag til rådsafgø-
relse om samordning af Kommissionens og med­
lemsstaternes foranstaltninger. Kommissionen imø­
dekommer hermed Rådets afgørelse 82/607/EØF af 
28. juli 1982 om undersøgelse af behovene for gen­
nemførligheden af samt omkostninger og fordele 
ved et udviklingsprogram for anvendelse af telema­
tiksystemer til behandling af data vedrørende 
indførsel og udførsel samt forvaltning af og finansiel 
kontrol med markedsordningerne for landbrugsva­
rer; ifølge afgørelsen skulle Kommissionen endvi­
dere forelægge forslag til et langsigtet udviklings­
program. 
Det foreliggende omfangsrige og komplekse udvik­
lingsprogram er udarbejdet af en foreløbig ekspert­
gruppe (PTF) bestående af repræsentanter fra med­
lemsstaterne og Kommissionen. II. Særlige bemærkninger 
Udvalget indtager følgende standpunkt: 
1. Udvalget støtter Kommissionens projekt og 
forslaget til rådsafgørelse, fordi det er nødvendigt 
snarest at foretage en gennemgribende omlægning 
af de eksisterende dataindsamlings-, behandlings-
og udnyttelsessystemer, idet det stadig i nogen grad 
skorter på koordinering. Omlægningen er påkrævet 
af følgende årsager: 
— omkostningerne skal nedbringes, 
— EF-administrationen skal kunne gribe ind hur­
tigt og fleksibelt, især med hensyn til markeds­
ordningerne for landbrugsvarer, 
— af hensyn til EF's politik er det nøvendigt at råde 
over gennemsigtige økonomiske data, 
— effektiv dokumentation vedrørende kvantitative 
og kvalitative data (dokumenter) er en betingelse 
for informationsudvekslingen mellem EF og 
medlemsstaterne.